**DĖL LĖŠŲ SKYRIMO**

2025 m. kovo 27 d. Nr. DĮV-147

Šilalė

Vadovaudamasis Lietuvos Respublikos vietos savivaldos įstatymo 34 straipsnio 6 dalies 1 papunkčiu, atsižvelgdamas į Kaimų bendruomenės „Saulietekis“ valdybos pirmininkės 2025 m. kovo 17 d. prašymą ir Asociacijos „Regionų krepšinio lyga“ direktoriaus 2025 m. vasario 10 d. „Prašymą skirti paramą Regionų krepšinio lygos taurės finalo renginiui balandžio 5 d.“:

1. S k i r i u lėšas iš Šilalės rajono savivaldybės administracijai patvirtintos Savivaldybės funkcijų įgyvendinimo ir valdymo tobulinimo programos (Nr. 1) Neplanuotų švietimo, kultūros ir kitų priemonių įgyvendinimo priemonei (Nr. 01.01.04.04.), iš viso – 4 000,0 Eur:

1.1. Kaimų bendruomenei „Saulietekis“ – 500,0 Eur (prisidėti prie Kvėdarnos kultūros namų tautinių šokių kolektyvo „Kadagys“ 10-ties metų šventės pasirengimo);

1.2. Asociacijai „Regionų krepšinio lyga“ – 3 500,0 Eur (padengti organizuojamų Regionų krepšinio lygos taurės finalo renginio, kuris vyks 2025 m. balandžio 5 d. Šilalės miesto sporto centre, išlaidų dalį).

2. P a v e d u Šilalės rajono savivaldybės administracijos Centralizuotam buhalterinės apskaitos skyriui parengti lėšų naudojimo sutartį su Programos vykdytojais dėl įvardytų lėšų panaudojimo.

3. P a v e d u paskelbti šį įsakymą Šilalės rajono savivaldybės interneto svetainėje [www.silale.lt](http://www.silale.lt).

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, 92251 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) arba per Lietuvos teismų elektroninių paslaugų portalą (https://e.teismas.lt) per vieną mėnesį nuo šio įsakymo paskelbimo arba įteikimo suinteresuotam asmeniui dienos.

Administracijos direktorius Andrius Jančauskas